Suvestinė redakcija nuo 2015-06-18

Įsakymas paskelbtas: TAR 2015-02-26, i. k. 2015-02981

LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL LIETUVOS KAIMO TINKLO PAPILDOMO 2015 METŲ VEIKSMŲ PLANO PATVIRTINIMO

2015 m. vasario 26 d. Nr. 3D-121

Vilnius

Vadovaudamasi 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2013 m. gruodžio 17 d. Europos Parlamento ir Tarybos reglamentu (ES) Nr. 1310/2013 (OL 2013 L 347, p. 865), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2013 m. balandžio 12 d. Komisijos įgyvendinimo reglamentu (ES) Nr. 335/2013 (OL 2013 L 105, p. 1), įgyvendindama Lietuvos kaimo plėtros 2007–2013 metų programą, patvirtintą 2007 m. spalio 19 d. Komisijos sprendimu Nr. C(2007)5076 (su paskutiniais pakeitimais, patvirtintais 2009 m. gruodžio 14 d. Europos Komisijos sprendimu Nr. C(2009)10216), atsižvelgdama į Lietuvos kaimo tinklo nuostatus, patvirtintus Lietuvos Respublikos žemės ūkio ministro 2009 m. birželio 30 d. įsakymu Nr. 3D-478 „Dėl Lietuvos kaimo tinklo nuostatų patvirtinimo“, ir Lietuvos kaimo tinklo tarybos 2015 m. vasario 11 d. protokolą Nr. 8D-64(5.50),

t v i r t i n u Lietuvos kaimo tinklo papildomą 2015 metų veiksmų planą (pridedama).

Žemės ūkio ministrė	Virginija Baltraitienė

PATVIRTINTA

Lietuvos Respublikos žemės ūkio

ministro 2015 m. vasario 26 d.

įsakymu Nr. 3D-121

LIETUVOS KAIMO TINKLO PAPILDOMAS 2015 METŲ VEIKSMŲ PLANAS

1. Lietuvos kaimo tinklo papildomo 2015 metų veiksmų plano (toliau – Veiksmų planas) paskirtis – numatyti Lietuvos kaimo tinklo (toliau – Tinklas) veiksmų programos krypčių įgyvendinimo priemones, vykdytojus, kurie prisidės prie Tinklo veiklos įgyvendinimo, finansavimą.

2. Projektų pagal Veiksmų planą paramos teikimo ir jų administravimo tvarką reglamentuoja Lietuvos kaimo plėtros 2007–2013 metų programos priemonės „Techninė pagalba“ veiklos srities „Nacionalinis kaimo tinklas“ papildomo 2013–2014 metų ir 2015 metų veiksmų plano ir papildomo 2015 metų veiksmų plano rengimo ir įgyvendinimo taisyklės, patvirtintos Lietuvos Respublikos žemės ūkio ministro 2014 m. kovo 12 d. įsakymu Nr. 3D-138 „Dėl Lietuvos kaimo plėtros 2007–2013 metų programos priemonės „Techninė pagalba“ veiklos srities „Nacionalinis kaimo tinklas“ papildomo 2013–2014 metų ir 2015 metų veiksmų plano ir papildomo 2015 metų veiksmų plano rengimo ir įgyvendinimo taisyklių patvirtinimo“ ir Paraiškų pagal Lietuvos kaimo plėtros 2007–2013 metų programos priemones priėmimo 2015 metais grafikas, patvirtintas Lietuvos Respublikos žemės ūkio ministro 2014 m. gruodžio 3 d. įsakymu Nr. 3D-921 „Dėl paraiškų pagal Lietuvos kaimo plėtros 2007–2013 metų programos priemones priėmimo 2015 metais grafiko patvirtinimo“.

3. Veiksmų plano prioritetai:

3.1. Tradicinių Žemės ūkio ministerijos inicijuotų renginių organizavimas ir dalyvavimas juose;

3.2. Diskusijų dėl Tinklo veiklos 2014–2020 m. perspektyvos vystymas.

4. Pagal Tinklo veiksmų programos penktąją kryptį „Kaimo plėtros dalyvių interesų atstovavimas Europos Sąjungos organizacijose“ parama teikiama Tinklo nariams atstovaujant žemdirbių ir kitų kaimo plėtros dalyvių interesams Europos Sąjungos (toliau – ES) organizacijose:

Eil. Nr.	ES organizacijos pavadinimas	Pareiškėjai	Didžiausia paramos suma, Eur
1.	ES žemės ūkio sektoriaus organizacijų komitetas ir ES žemės ūkio kooperatyvų generalinė konfederacija	Lietuvos žemės ūkio kooperatyvų asociacija „Kooperacijos kelias“	3 331

5. Pagal Tinklo veiksmų programos šeštąją kryptį „Lietuvos Respublikos žemės ūkio ministerijos inicijuotų projektų, susijusių su žemės ūkiu, maisto ūkiu ir kaimo plėtra, įgyvendinimas“ remiamas Žemės ūkio ministerijos (toliau – ministerija) inicijuotų tradicinių renginių (parodų, mugių, konkursų, kongresų ir kt.) organizavimas, dalyvavimas:

Eil. Nr.	Ministerijos inicijuoti projektai	Pareiškėjai	Didžiausia paramos suma, Eur
1.	Žemės ūkio paroda „Ką pasėsi...“	Aleksandro Stulginskio universitetas	7 000
2.	Paroda „AgroVizija“	Lietuvos agrarinių ir miškų mokslų centras	3 000
3.	Derliaus šventė	Lietuvos Respublikos žemės ūkio rūmai	6 000
4.	Respublikinė kaimo smulkiųjų verslų, amatų ir tautodailės plėtros mugė Kaune	Lietuvos šeimos ūkininkų sąjunga	6 000
5.	Ekologiškų ir išskirtinės kokybės produktų mugės	VšĮ „Tatulos programa“	6 000
6.	Lietuvių tautos amatų, papročių, tradicijų bei kulinarinio paveldo pristatymas Lietuvoje ir Europoje	Lietuvos ūkininkių draugija	3 000
7.	Konkursas „Metų ūkis“	Lietuvos ūkininkų sąjunga	3 000
8.	Konkursas „Bėk, bėk žirgeli“	Anykščių rajono savivaldybės administracija	6 000
9.	Pavyzdingai tvarkomos privataus miško valdos konkursas	Lietuvos miško savininkų asociacija	3 000
10.	Konkursas „Kaimo bendruomenių ir vietos veiklos grupių pasiekimai ir projektų idėjos“ ir antrasis Lietuvos kaimo parlamentas	Lietuvos kaimo bendruomenių sąjunga	3 000
11.	Konkursas „Geriausi Lietuvos bitininkai ir jų bitininkavimo metodai“	Lietuvos bitininkų sąjunga	1 500
12.	Respublikinis arimo konkursas	Lietuvos žemės ūkio konsultavimo tarnyba	6 000
13.	Lietuvos Respublikos Prezidento taurės konkūras	Aleksandro Stulginskio universitetas	3 000
14.	Lietuvos kaimo bendruomenių užimtumo konkursas	Lietuvos kaimo sporto ir kultūros asociacija „Nemunas“	16 280
15.	Konkursas „Geriausia melžėja“	Lietuvos sveikatos mokslų universitetas	3 000
16.	Konkursas „Pažangiausias gyvulininkystės ūkis“	Lietuvos zootechnikų sąjunga	1 500
17.	Konkursas „Lietuviška kaimo turizmo sodyba“	Lietuvos kaimo turizmo asociacija	3 000
18.	Konkursas moderniam ir inovatyviam žemės ūkio gamybiniam centrui nustatyti	Lietuvos žemės ūkio bendrovių asociacija	3 000
19.	Efektyviai veikiančių pienininkystės ūkių konkursas „Pienė 2015“	VšĮ „Plėtros ir informacijos centras“	6 000
20.	Renginys „Kaimo bendruomenių moterys versle“	Lietuvos kaimo bendruomenių sąjunga	3 000
21.	Agronomijos forumas	Lietuvos agronomų sąjunga	2 000
22.	Bendruomenių užimtumo, tradicijų puoselėjimo skatinimo renginys	Programos „Leader“ ir žemdirbių mokymo ir metodikos centras	2 000
23.	Bendruomenių aktyvaus laisvalaikio skatinimo renginys	Lietuvos kaimo sporto ir kultūros asociacija „Nemunas“	1 500
24.	Gerosios patirties žirgininkystės srityje pristatyma	Lietuvos kaimo sporto ir kultūros asociacija „Nemunas“	3 000
25.	Kaimo plėtros politinis forumas	Aleksandro Stulginskio universitetas	6 000

Punkto pakeitimai:

Nr. 3D-511, 2015-06-17, paskelbta TAR 2015-06-17, i. k. 2015-09682

6. Jei pareiškėjas 2015 m. renginiui organizuoti yra pateikęs paraišką pagal Lietuvos kaimo tinklo papildomą 2013–2014 metų ir 2015 metų veiksmų planą, patvirtintą Lietuvos Respublikos žemės ūkio ministro 2014 m. kovo 26 d. įsakymu Nr. 3D-169 „Dėl Lietuvos kaimo tinklo papildomo 2013–2014 metų ir 2015 metų veiksmų plano patvirtinimo“, teikdamas paraišką šiuo Veiksmų planu papildomai skiriamoms lėšoms, jis privalo užtikrinti, kad šios lėšos bus naudojamos naujoms projekto veikloms.

7. Nustatomas toks preliminarus lėšų limito Veiksmų planui įgyvendinti paskirstymas:

Eil. Nr.	Lėšų pavadinimas	Iš viso, Eur	“
1.	Lėšos, skirtos penktajai veiksmų programos krypčiai	3 331
2.	Lėšos, skirtos šeštajai veiksmų programos krypčiai	106 780
„	3.	Iš viso:	110 111

Punkto pakeitimai:

Nr. 3D-511, 2015-06-17, paskelbta TAR 2015-06-17, i. k. 2015-09682

___________________

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-511, 2015-06-17, paskelbta TAR 2015-06-17, i. k. 2015-09682

Dėl žemės ūkio ministro 2015 m. vasario 26 d. įsakymo Nr. 3D-121 „Dėl Lietuvos kaimo tinklo papildomo 2015 metų veiksmų plano patvirtinimo“ pakeitimo